Բայց Ռուսաստանում «Նուրջուլարի» հետևորդները հայտարարում են, թե Գյուլենը «շատ հանդուրժողական է այլ դավանանքների նկատմամբ և հանդես է գալիս երկխոսության օգտին», «Գյուլենը ո՛չ խալիֆայություն է ուզում կառուցել, ո՛չ Ռուսաստանի գործող պետական կարգն է ուզում տապալել», «Գյուլենի աշխատությունները զինված ջիհադի չեն դրդում»։ Այս բացահայտորեն ստահոդ հայտարարությունները լիովին համահունչ են «տակիայի» հայեցակարգին։ Նման սուտ հայտարարություններ, ցավոք, հաճախ կարելի է լսել գիտական հասարակության նաև այն ներկայացուցիչներից, որոնք լրատվական դաշտում հանդես են գալիս որպես «Գյուլենի աղանդի փաստաբաններ»։ Ստորև բերվող փաստերը հաստատում են, որ աղանդի հետևորդներին հանձնարարություն է տրվում գործելու «տակիայի» հայեցակարգի շրջանակներում, թաքցնելով կազմակերպության իսկական մտադրություններն ու իսկական գաղափարախոսությունը։